เรื่องร้องเรียน: แม่บ้านทำความสะอาดของสำนักงานเขต ทำความสะอาดไม่เคยสะอาดสักครั้ง ห้องน้ำก็เหม็นชั้น4 ในห้องก็สกปรกขอบหน้าต่างไม่เคยถู ขึ้นมาวันละสองครั้งเช้ากับบ่ายเช้าขึ้นมากวาดโต๊ะเจ้าหน้าที่ไม่เคยเช็ด ขยะตกพื้นอยู่ตรงไหนก็อยู่ที่เดิม บอกฝ่ายปกครองไปก็ไม่ช่วยอะไร เข้าข้างแม่บ้านเหนื่อยๆที่จะบอกจ้างมาให้เปลืองเงินหลวง
การดำเนินการของเจ้าหน้าที่: หัวหน้าฝ่ายปกครอง สำนักงานเขตบางเขน (นางทวีพร ธงพานิช) ได้เรียกประชุมแม่บ้านผู้ดูแลรักษาความสะอาดในสำนักงานเขตบางเขนทุกคน มาสอบถามข้อเท็จจริง และกำชับให้เพิ่มมาตรการการดูแลรักษาความสะอาดบริเวณที่รับผิดชอบให้เรียบร้อย ตรวจตราบริเวณที่ทำความสะอาดเสมอ มิให้เกิดเหตุการณ์ตามที่ผู้ร้องแจ้งมาอีก มิเช่นนั้น อาจต้องทำการเปลี่ยนแปลงผู้ทำความสะอาดต่อไป
ความเห็นของผู้แจ้ง: ขอบคุณหัวหน้าฝ่ายปกครองที่กรุณาว่ากล่าวตักเตือนพนักงานทำความสะอาดให้เข้าใจถึงการทำงาน
พื้นที่: แขวงอนุสาวรีย์ เขตบางเขน กรุงเทพมหานคร